Saida Menebhi

Saida MenebhiO nome tamén aparece transcrito como Saïda, segundo a ortografía do francés. O apelido aparece tamén como Mnebhi, al M(e)nebhi ou el M(e)nebhi., nada en Marrakech en setembro de 1952 e finada en Casablanca o 11 de decembro de 1977 foi unha profesora e activista do feminismo marroquí, militante do movemento marxista-leninista Ila l-Amam (literalmente, «Adiante»).
Traxectoria
Tras terminar o bacharelato, estudou literatura inglesa na Universidade de Rabat. Alí comezou a militar no sindicato estudantil Unión Nacional de Estudantes de Marrocos a través do seu compoñente comunista Vía Democrática, movemento marxista-leninista marroquí fundado na década de 1970 por opositores comunistas, que reivindicaba a independencia do Sáhara Occidental. Durante dous anos cursou o primeiro ciclo no Centro Pedagóxico Rexional, e posteriormente ensinou inglés nun instituto de Rabat. Uniuse na clandestinidade ao movemento marxista-leninista Ila al-Amam e ao primeiro sindicato marroquí, a [[Unión Marroquí do Traballo.

Nun contexto de intensificación da represión e do aumento do número de detencións en Marrocos, no período coñecido como anos de chumbo), o 16 de xaneiro de 1976 foi detida xunto con outras tres mulleres -Rabea Ftouh, Pierra di Maggio e Fatima Oukacha- polas súas actividades políticas en Ila al-Amam. Sufriu torturas físicas e psicolóxicas no centro de detención Derb Moulay Cherif de Casablanca.

En 1977 foi xulgada xunto con outros 138 inculpados por atentado contra a seguridade do estado. Durante as audiencias reafirmou o seu apoio á autodeterminación do pobo saharauí. Tamén denunciou a opresión que sufrían as mlljeres en Marrocos. Foi condenada a cinco anos de prisión máis outros dous por inxuria a maxistrado. Se ben os demais militantes condenados no proceso foron trasladados ao cárcere central de Kenitra, Saida Menebhi, Rabea Ftouh, Abraham Serfaty e Fatima Oukacha ingresaron na prisión de Casablanca.Ar. L., «Saïda Menebhi», L'Insurgé n°11 (Journal de SUD Etudiant Perpignan), p. 7, xaneiro de 2009.

Despois dunha folga de fame de 34 días, faleceu no hospital Averroes de Casablanca.

Escribiu numerosos poemas, antes e durante a estancia en prisión, nos que denunciou o réxime represivo de Hasan II de Marrocos, e deixou escrita a súa esperanza nunha sociedade mellor.

Notas

Véxase tamén
Ligazóns externas
 Poèmes de Saïda Menebhi 

Categoría:Nados en 1952
Categoría:Nados en Marrakech
Categoría:Finados en 1977
Categoría:Políticos de Marrocos
Categoría:Feministas de Marrocos
Categoría:Profesores
Categoría:Escritores de Marrocos
Categoría:Escritores en lingua francesa
Categoría:Alumnos da Universidade Mohammed V
Categoría:Personalidades sen imaxes